Komisjoni määrus (EÜ) nr 2458/95,

19. oktoober 1995,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 1739/93, [2] ja eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja neid eeskirju kohaldatakse ka teiste täielikult või osaliselt koondnomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla;

on asjakohane, et siduva tariifiinformatsiooni saaja võib liikmesriikide tolliasutuste antud siduvale tariifiinformatsioonile, mis on seotud kaupade klassifitseerimisega koondnomenklatuuris ning mis ei vasta käesoleva määruse sätetele, nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) [3] artikli 12 lõike 6 alusel tugineda veel kolme kuu jooksul;

tolliseadustiku komitee tariifi- ja statistikanomenklatuuri osakond ei ole oma eesistuja määratud tähtaja jooksul arvamust esitanud,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Liikmesriigi tolli antud siduvat tariifiinformatsiooni, mis ei vasta käesoleva määruse sätetele, võib määruse (EMÜ) nr 2913/92 artikli 12 lõike 6 sätete alusel kohaldada veel kolme kuu jooksul.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 19. oktoober 1995

Komisjoni nimel

komisjoni liige

Mario Monti

[1] EÜT L 256, 7.9.1987, lk 1.

[2] EÜT L 167, 21.7.1995, lk 7.

[3] EÜT L 302, 19.10.1992, lk 1.

--------------------------------------------------

LISA

Kaupade kirjeldus | Klassifikatsioon (CN-kood) | Põhjendus |

(1) | (2) | (3) |

Püsivalt mootorsõiduki esi- ja tagaistme polstrile ja raamile kinnitamiseks mõeldud katted, valmistatud järgnevalt: istmepõhja välispind peamiselt sünteetilisest riidest (polüester) ja plastist (PVC). Seespool on painduv metallvarras;istmepõhja välispind peamiselt sünteetilisest riidest (polüester) ja plastist (PVC). Seespool on:plastist kinnitustega varustatud kleepribadpingutuskumm japainduvad metallvardad.peatoe katte välispind peamiselt sünteetilisest riidest (polüester) ja plastist (PVC).Kangas on tugevdatud õhukese vahtplastikihiga, mis on polüamiidvõrguga kaetud, ning plast on akrüülkiust riidel. | 94019080 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 9401, 940190 ja 94019080 sõnastusega. Katteid käsitatakse CN-koodi 9401 alla kuuluvate istmete osana. |

--------------------------------------------------